钦定古今图书集成/明伦汇编/氏族典/第180卷 > 《廖用贤尚友录》 > 泉献诚
## 钦定古今图书集成/明伦汇编/氏族典/第180卷 > 《廖用贤尚友录》 > 泉献诚

按《唐书泉男生传》：男生子献诚，天授中以右卫大将
军兼羽林卫。武后尝出金币，命宰相南北牙群臣举
善射五辈，中者以赐。内史张光辅举献诚，献诚让右
玉铃卫大将军薛吐摩支，摩支固辞，献诚曰：“陛下择
善射者，然皆非华人，臣恐唐官以射为耻，不如罢之。”
后嘉纳。来俊臣尝求货，献诚不答，乃诬其谋反，缢杀
之。后后知其冤，赠右羽林卫大将军。